24 Augustus is die 236ste dag van die jaar in die Gregoriaanse kalender (237ste in skrikkeljare). Daar volg nog 129 dae in die res van die jaar. 79 – 'n Uitbarsting van die vulkaan Vesuvius verwoes die Romeinse stede Pompeji en Herculaneum. 394 – Laaste datum van 'n opskrif in hiërogliewe. Dit staan op die poort van Hadrianus in Philae. 410 – Die Wesgote onder leiding van Alarik I verower Rome. 1572 – Sint Bartolomeusnag, massamoord op die Franse Hugenote. 1653 – Eerste doop in NG gemeente Kaapstad bedien. 1671 – Pous Clemens X stel drie nuwe kardinale aan waaronder Johann Eberhard Nidhard. 1690 – Pous Alexander VIII veroordeel die leer van die filosofiese sondes. 1807 – Pous Pius VII stel Francesco Guidobono Cavalchini, goewerneur van Rome aan as kardinaal. 1814 – Washington, D.C. word afgebrand tydens die Anglo-Amerikaanse Oorlog van 1812.